

**ประกาศสภาองค์การบริหารส่วนตำบลนาเคียน**

**เรื่อง การออกระเบียบสภาองค์การบริหารส่วนตำบลนาเคียน**

**ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2565**

.............................................

ด้วยจังหวัดนครศรีธรรมราช ได้รับแจ้งจากกรมส่งเสริมการปกครองท้องถิ่นว่า พระราชบัญญัติ

การเข้าชื่อเสนอข้อบัญญัติท้องถิ่น พ.ศ. 2565 ได้ประกาศในราชกิจจานุเบกษาแล้ว เมื่อวันที่ 24 กุมภาพันธ์ 2565 และมีผลใช้บังคับตั้งแต่วันถัดจากวันประกาศในราชกิจจานุเบกษา โดยมาตรา 9 กำหนดให้ผู้มีสิทธิเข้าชื่อเสนอข้อบัญญัติท้องถิ่นที่ประสงค์ให้องค์กรปกครองส่วนท้องถิ่นจัดทำร่างข้อบัญญัติท้องถิ่นหรือเชิญชวนให้ร่วมเข้าชื่อ ให้ยื่นคำร้องต่อประธานสภาท้องถิ่นตามระเบียบที่ประธานสภาท้องถิ่นกำหนดโดยความเห็นชอบของสภาท้องถิ่น และได้จัดส่งตัวอย่างร่างระเบียบสภาองค์การบริหารส่วนตำบลฯ ประกอบการพิจารณาจัดทำระเบียบของสภาท้องถิ่นตามความเหมาะสมกับบริบทของท้องถิ่นพร้อมแนวทางปฏิบัติตามกฎหมาย และสภาองค์การบริหารส่วนตำบลนาเคียน ได้ดำเนินการจัดทำร่างระเบียบสภาองค์การบริหารส่วนตำบลนาเคียน ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2565 เพื่อให้เป็นไปตามวัตถุประสงค์ของกฎหมาย และสภาองค์การบริหารส่วนตำบลนาเคียน มีมติให้ความเห็นชอบระเบียบสภาองค์การบริหารส่วนตำบลนาเคียน ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2565 เมื่อคราวการประชุมสภาองค์การบริหารส่วนตำบลนาเคียน สมัยวิสามัญ สมัยที่ 4 ประจำปี พ.ศ. 2565 เมื่อวันที่ 14 พฤศจิกายน 2565

 สภาองค์การบริหารส่วนตำบลนาเคียน จึงประกาศระเบียบสภาองค์การบริหารส่วนตำบลนาเคียน ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2565 เพื่อให้ประชาชนได้รับทราบและประชาสัมพันธ์ข้อมูล บนเว็บไซต์ของหน่วยงาน [www.nakean.go.th](http://www.nakean.go.th)

 จึงประกาศให้ทราบโดยทั่วกัน

 ประกาศ ณ วันที่ 14 พฤศจิกายน พ.ศ. 2565

 

 (นายกะหรีม กายแก้ว)

 ประธานสภาองค์การบริหารส่วนตำบลนาเคียน